**D i s p o z i ț i a**

 **nr. 215 din 31 mai 2022**

# privind prelungirea mutării temporare a domnului Orza Marius-Iustinian de la Serviciul Autorizări, Disciplină în Construcţii, GIS la Serviciul Urbanism şi Amenajarea Teritoriului

Preşedintele Consiliului Judeţean Cluj,

Având în vedere referatul Direcţiei Generale Buget-Finanţe, Resurse Umane nr. 22062/31.05.2022prin care se propune prelungirea mutării temporare, cu repartizarea postului a domnului Orza Marius-Iustinian de la Serviciul Autorizări, Disciplină în Construcții, GIS la Serviciul Urbanism și Amenajarea Teritoriului, pe perioada 01.06.2022-30.06.2022;

Ținând cont de:

* Referatul aprobat de Președintele Consiliului Județean Cluj, înregistrat cu nr. 20199/24.05.2022 prin care se solicită prelungirea mutării temporare, pe încă o lună, cu repartizarea postului a domnului Orza Marius-Iustinian de la Serviciul Autorizări, Disciplină în Construcții, GIS la Serviciul Urbanism și Amenajarea Teritoriului;

În conformitate cu prevederile:

* + art. 190 alin. (3), alin. (4), art. 191 alin. (1) lit. a) şi alin. (2) lit. b), art. 502 alin. (1) lit. e), art. 507 alin. (1) și alin. (9), art. 528 și art. 530 din Ordonanța de Urgență a Guvernului privind Codul administrativ nr. 57/2019, cu modificările și completările ulterioare;
	+ art.1 alin. (1), art.7, art.10 și art.11 din Legea contenciosului administrativ nr. 554/2004, cu modificările și completările ulterioare;

În temeiul drepturilor conferite de art. 196 alin. (1) lit. b) din Ordonanța de Urgență a Guvernului privind Codul administrativ nr. 57/2019, cu modificările și completările ulterioare;

**d i s p u n e :**

# Art. 1.Se prelungește mutarea temporară a domnului Orza Marius-Iustinian, consilier, gradul profesional superior, clasa I, cu repartizarea postului, de la Serviciul Autorizări, Disciplină în Construcții, GIS la Serviciul Urbanism și Amenajarea Teritoriului, (ID post 333816) pe perioada 01.06.2022-30.06.2022, fără modificări salariale.

**Art.2. (1**)Împotriva prezentei dispoziții se poate formula plângere prealabilă, în termen de 30 de zile de la comunicare, sau pentru motive temeinice, în termen de maxim 6 luni de la data emiterii acesteia.

**(2)** Prezenta dispoziție poate fi atacată la Tribunalul Cluj – Secția mixtă de contencios administrativ și fiscal, de conflicte de muncă și asigurări sociale în termen de:

a) 6 luni, care se calculează conform art. 11 alin. (1) din Legea nr. 554/2004, cu modificările și completările ulterioare,

b) un an de la data comunicării prezentei dispoziții, pentru motive temeinice.

**Art. 3.** Cu ducerea la îndeplinire şi punerea în aplicare a prevederilor prezentei dispoziţii se încredinţează Direcţia Generală Buget-Finanţe, Resurse Umane prin Serviciul Resurse Umane.

**Art. 4. (1)** Prezenta dispoziţie se comunică Direcţiei Generale Buget-Finanţe, Resurse Umane- Serviciului Resurse Umane, Direcției Urbanism și Amenajarea Teritoriului, precum şi Prefectului Judeţului Cluj.

**(2)** Direcţia Generală Buget-Finanţe, Resurse Umane - Serviciul Resurse Umane va comunica domnului Orza Marius-Iustinian prezenta dispoziție.

 **CONTRASEMNEAZĂ :**

 **P R E Ş E D I N T E, SECRETAR GENERAL AL JUDEŢULUI,**

 **Alin TIȘE**  **Simona GACI**